**Саха тылыгар уонна литературатыгар республикатааҕы сүрүннүүр экзамен (РСЭ) сорудахтара**

РСЭ үлэтэ 2 чаастаах.

Үлэ 1 чааһыгар 10 сорудах бэриллэр. Хас биирдии сорудах хоруйун (эппиэтин) бэйэҥ эппиэт былааҥкатыгар суруйарыҥ ирдэнэр. Сорудаҕы болҕойон аах, эппиэтиҥ хас тылынан бэриллэрэ сорудахха ыйыллыан сѳп.

Үлэ 2-с чааһа икки сорудахтаах.

Бастакы сорудахха ѳйтѳн суруйуу тиэмэтэ бэриллэр. Ол этиини уонна бэриллибит тыллары ситимнээн, сиһилээн, тиэкискин ааттаан суруйаҕын. Бэриллибит тиэмэни толору арыйан суруйарга дьулуһаҕын. Ирдэбилинэн ѳйтѳн суруйуу 100 тылтан аҕыйаҕа суох буолуохтаах.

Иккис сорудахха ѳйтѳн суруйууга маннык сорудахтары толор.

1. Эн суруйуугар киллэрбит солбуйар ааттаргын туспа уһул.

2. Суруйууга баар дьүһүннүүр тыллары, туохтуурдары туспа уһул.

Бэриллибит тиэмэни толору арыйан суруйарга дьулуһаҕын.

|  |  |
| --- | --- |
| Дата \_\_\_\_\_ \_\_\_\_\_\_\_\_\_\_\_\_ 2018 г.  Код ОО\_\_\_\_\_\_\_\_\_\_\_\_\_\_\_\_\_\_\_\_\_\_\_ | Класс (номер, буква)\_\_\_\_\_\_ |
| Код ППЭ\_\_\_\_\_\_\_\_\_\_\_\_\_\_\_\_\_\_\_\_\_\_ | Номер аудитории\_\_\_\_\_\_\_\_\_ |
| Серия и номер паспорта\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |
| ФИО\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |

**1 барыйаан**

**1 чааһа**

**1.** Бу этиини болҕойон аах, этиигэ аннынан тардыллыбыт тыллар ситимнэрин быһаар, үөскээбит ньымаларын эппиэккэр суруй.

**Сандал саас барахсан куһа-хааһа, ньургуһуна, көмүөлүн уута, отун-маһын тиллиитэ- барыта “дьикти ” диэн тылга дьүөрэлэһэр**.

**2.** Бу этииттэн наар айах аһаҕас дорҕоонноох тыллары булан туспа уһул.

**Мин олох мастааҕар акка үгүстүк олорор быһыылаахпын.**

**3.** Бу этиигэ бэлиэтэммит тылы саҥа чааһынан уратытын быһааран ырыт.

**Олбуор иһинээҕи дьон бары онно саба *сырсан* тиийдилэр.**

**4.** Бу тыллары уонна тыллар ситимнэрин болҕой, синонимныы тылы эбии ситэрэн суруй (1-2 тыл).

***үтүө* санаа, уһун *айан*, кэпсэтии, хабала, норуот, түбэлтэ**

**5.** Бу этиигэ бэлиэтэммит тыллары саҥа чааһынан быһаар, тыл олоҕун чопчулаан, эппиэккэр суруй.

**Бастыҥ *сүүрүк* аттар алааһы тула *хоптолуу* көттүлэр.**

**6.** Бу этиигэ тус туохтууру туспа уһул, ханнык киэп халыыптааҕын быһааран, эппиэккэр суруй. **Үгүс киһи, оту үчүгэйдик охсор киһини көрдөҕүнэ, үтүктэр.**

**7.** Бу этиигэ *алаастарынан сыһыыларынан* диэн тылларга сурук бэлиэтин быһаар, сурук бэлиэтин оннугар ханнык тыллары этиигэ тутттуохха сөбүн ый. **Алаастарынан, сыһыыларынан оттуу барбыттара.**

**8.** Этии тутулунан, суолтатынан арааһын, ситимин быһаар. **Тустууга ким эрэ кыайар, ким эрэ хотторор.**

**9.** Бу этиигэ баар тыллартан тыл иннинээҕи бүтэй дорҕооннору эппиэккэр уһул. **Аҕыйах хоноот, түүннээх күн устата, дохсун ардах түһэн курулатар.**

**10.** Бу этии тутулунан арааһын быһааран суруй.

**Ардах кэнниттэн маҥнайгы кураан күҥҥэ Микиитэ, куолутунан, киэһэ чэйи оргута таҕыста.**

**2 чааһа**

**1. Бэйэ суруйуута** Бу этиини уонна бэриллибит тыллары туһанан **саас** туһунан санааҕын ситимнээн, сиһилээн суруй. Тиэкискин ааттаа. Суруйуу 100 тылтан итэҕэһэ суох буолар.

**Саас – сырдык, сылаас сандал саас, саас – киһи үксэ кэтэһэр кэрэ кэмэ.**

**Көмө тыллар:** хаар ууллар, күн уота, таһырдьа оонньуу, салгын, чалбах, муус чопчу, сандал саас, бадараан, ньургуһун, күлэр-үѳрэр.

**2. Сорудахтар**

1. Эн суруйуугар киллэрбит солбуйар ааттаргын туспа уһул.

2. Суруйууга баар дьүһүннүүр тыллары, туохтуурдары туспа уһул.